Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 681/12/3307	Prievidza, 18.3.2013
EEČ : 2-27-34-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 6.8.2012 o 13.55 h V Nedožeroch -Brezanoch na UL. XXXXX spred brány rodinného domu odcudzil automatickú prevodovku 2,8 T6, rok výroby 2004,do vozidiel typu Volvo S80a, z dvora tohto rodinného domu odcudzil horský bicykel zn. Specialized Rh SL Expert 23, modelový rok 2010, čím svojmu bratovi, pošk. XXXXX ,spôsobil škodu vo výške 1100 eur

lebo je trestné stíhanie neprípustné podľa § 9 odsek 1 písmeno f

Odôvodnenie:

	Poverený príslušník OR PZ OO PZ Nitrianske Pravno uznesením č. ORP-1134/NP-PD-2012 z 18.10.2012 vzniesol obvinenie XXXXX za prečin krádeže podľa § 212 ods. 1 Tr. zák.  na tom skutkovom základe, že dňa 6.8.2012 o 13.55 h V Nedožeroch -Brezanoch na UL. XXXXX spred brány rodinného domu odcudzil automatickú prevodovku 2,8 T6, rok výroby 2004,do vozidiel typu Volvo S80a, z dvora tohto rodinného domu odcudzil horský bicykel zn. Specialized Rh SL Expert 23, modelový rok 2010, čím svojmu bratovi, pošk. XXXXX ,spôsobil škodu vo výške 1100 eur.

             V rámci skráteného vyšetrovania bolo zadováženými dôkazmi preukázané, že obvinený sa predmetného skutku dopustil, avšak  dňa 12.2.2013 na OR PZ  OO PZ Nitrianske Pravno svedok - poškodený XXXXX  uviedol, že nedáva súhlas na trestné stíhanie obv. XXXXX , keďže ide o jeho brata.

	V zmysle § 9 ods. 1 písm. f Tr. por. v trestnom stíhaní nemožno pokračovať a musí byť zastavené , ak je trestné stíhanie podmienené súhlasom poškodeného a nebol súhlas daný alebo bol vzatý späť.  V zmysle § 211 ods. 1 Tr. por. trestné stíhanie pre prečin krádeže podľa § 212 ods. 1 Tr. zák. proti tomu , kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď možno začať a už v začatom trestnom stíhaní pokračovať iba  so súhlasom poškodeného. 

	Vzhľadom na skutočnosť, že obv. XXXXX  je súrodenec  poškodeného  XXXXX, t.j. podľa § 130 ods. 1 Tr. por. je vo vzťahu k poškodenému osobou, voči ktorej by mal poškodený ako svedok právo odoprieť výpoveď  , je trestné stíhanie v predmetnej veci podmienené súhlasom poškodeného.

	Z uvedených dôvodov som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka